Hinterland | Maatskappyprofiel
Hinterland is 'n landbou-kleinhandelonderneming wat gebaseer is op tradisionele waardes en gedryf word deur innoverende oplossings. Hinterland, wat in 2013 gestig is met sy hoofkantoor in Klerksdorp, bedien kliënte via hul kleinhandel- en brandstofafsetpunte. Dienste wat by Hinterland aangebied word, word ondersteun deur 'n gevestigde infrastruktuur, verhoudingsbestuurders, kundige kennis en 'n inklusiewe reeks produkte en dienste.
Hinterland is geografies geposisioneer om die grootste deel van die Suid-Afrikaanse somergraanproduksiestreek te bedien, met 39 kleinhandeltakke wat aan Hinterland 'n voetspoor in vier provinsies gee: Gauteng, Noord-Kaap, Noordwes en die Vrystaat.
Die slagspreuk van Hinterland, "Herontdek dít wat saak maak", word weerspieël in die belofte van 'n winkelervaring wat gekenmerk word deur vriendelike en gasvrye diens. Hinterland is jou een-stop-winkel-dienspunt waar jy al jou tuin-, hardeware-, selfdoen-, landbou- en buitevoorrade en dienste onder een dak kan vind.
Hinterland Korporatiewe DVD Hinterland BEE SERTIFIKAAT
Ek eer, respekteer en gee om vir my klante en kollegas
Ek doen wat ek sê
My diens is my trots
Ek strewe daarna om suksesvol te wees
Om 'n betekenisvolle bydrae tot landbou te maak in Suid-Afrika;
Om die voorkeurvennoot te wees van die verskaffer en die produsent sover dit boerderyinsette aanbetref;
Om te verseker dat ons takke die bymekaarkomplek is vir produsente en enige persoon wat met landbou geassosieer wil wees.
ONS WERKNEMERS EN KULTUUR
Ons waardes is die boustene van die kultuur wat ons regdeur die organisasie kweek. Deur besluitnemingsmandate te verleen en geleenthede aan ons werknemers te bied om die leiding te neem op laer vlakke, streef ons na institusionele leierskap eerder as gesentraliseerde leierskap.
Kommunikasie met ons werknemers op wyses wat interaksie en goeie verhoudings bevorder, word deurlopend ondersoek en bespreek. Die wyse waarop ons met ons werknemers, wat toenemend meer digitaal geword het, kommunikeer, beliggaam ons kultuur en waardestelsel.